MAMMALIA. 69 
commansus est , non tangit. Quod et iterato observavi in simplici pane cum 
saccharo commanso , licet saccharum ipsum valde amet. 
Baccas sambuci semisiccatas lubenter voravit. Etiam radicem brassicae 
caulorapae, praecipue coctam. Sic et coctam radicem dauci et pastinacae , 
scorzonerae ; hanc crudam respuit. 
Radicem solani esculenti quam crudam respuerat , coctam arrodere 
coepit , aliud subtus latere aestimans , sed mox arrisit illi cibus ; nam quum 
semel gustasset , adeo amare coepit , ut proposita nuce , dum hanc manducaret, 
eam quidem acciperet, sed nihilo secius radicem vorare continuaret. Adeo 
eas appetebat , ut quum coctas calentes ante cancellos caveae exhiberem , 
lingua protensa lingeret, quod in nullo alio cibo facere vidi. Parum utique 
cibi hoc die antea praebueram. 
Amylum arrodere coepit, sed cito rejecit. 
Phaseoli legumina recentia , ipsa quoque torosa ejus semina , constanter 
respuit alia que semina leguminosa non tangit. 
Voravit lubenter trochiscos de acido citri. 
Epistomium subereum oleo olivarum imbutum cupide linxit. Butyri ingen- 
tem massam arrosit. Caseum quoque helveticum sed modo quo cortices nu- 
cum rodit, omnes particulas rejiciens quasi aliud subtus quaerens. Postea 
quoque voravit. 
Hordei pugillum propositum non tetigit. 
Voravit et pyra et poma~ 
Voravit globulos ex hepate coctos uti alter ille olim. 
In vasculum glutine bibliopegorum pleno incidens avide portionem arri- 
puit et vorare coepit , nvox autem reliquit. Atque id iterum paulo post eodem 
modo. 
Amygdalum duro putamine ligneo adhuc inclusum arrodere coepit ; sed 
nimis crassum durumque reliquit. Aliquoties postea oblatum recusavit. Sed 
ubi fissus erat divisusque cortex, avide nucleum voravit. Iutegrum decorticat. 
Cucullum chartaceum amygdalis plenum ubi vidit, cupidissime insiliit , nec 
se avelli passus est , quin nonnullas suas fecerit. 
Dimidium pomum Porstorfianum abstulit , et non nisi postquam totum 
decorticasset , vorare coepit. Reliquum defodit. Eodem modo prorsus, ante- 
quam edat, deglubit castaneas. 
Castaneam tenens, ubi praebetur juglans, hanc prius vorat, istam autem 
nihilo secius palmis tenens. 
K, 
